section_heading: Studijski programi
paragraph_text: Struktura studija usmjerena je na stjecanje teorijskoga znanja, ali i praktičnoga iskustva proučavanjem praktičnih primjera i učenjem primjenom načela studija slučaja iz područja komunikacijskih znanosti, a s ciljem stjecanja nužnih komunikacijskih, ali i menadžerskih, medijskih i interdisciplinarnih kompetencija. Koncept studija oblikovan je na pretpostavci integracije elemenata svih relevantnih disciplina komunikacijskog menadžmenta u jednu cjelinu, a to uključuje odnose s javnošću i komunikologiju, medije i novinarstvo, marketinšku komunikaciju, menadžment, interdisciplinarno područje, strane jezike te stručnu praksu.